|  |
| --- |
| Republika Hrvatska  Trgovački sud u Osijeku  Ured predsjednika suda  Osijek, Zagrebačka 2  Poslovni broj: Su-144/2024-6  U Osijeku 23. kolovoza 2024. |

Na temelju odredbe članka 31. stavak 1. Zakona o sudovima ("Narodne novine" broj 28/13, 33/15, 82/15, 82/16, 67/18, 126/19, 130/20, 21/22, 60/22, 155/23, 36/24) te na temelju odredbe članka 163. Zakona o državnim službenicima ("Narodne novine" broj 155/23, dalje: ZDS) u vezi s odredbom članka 20. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj 78/17 i 89/19) predsjednica Trgovačkog suda u Osijeku Nada Roso, donosi

ODLUKU

o obustavi postupka prijma službenika na određeno vrijeme

I. Obustavlja se postupak Oglasa za prijam na određeno vrijeme radi zamjene u Trgovački sud u Osijeku, na radno mjesto I. vrste: sudski savjetnik - 1 izvršitelj/ica, objavljen 22. kolovoza 2024. na mrežnoj stranici Ministarstva pravosuđa, uprave i digitalne transformacije, Trgovačkog suda u Osijeku odnosno Hrvatskog zavoda za zapošljavanje.

II. Postupak je obustavljen budući je potrebno ponovno objaviti oglas i to u skladu sa stvarnim nazivom i uvjetima radnog mjesta (viši sudski savjetnik umjesto sudski savjetnik).

III. Ova odluka stupa na snagu danom donošenja i ista će se objaviti na mrežnoj stranici Ministarstva pravosuđa, uprave i digitalne transformacije i mrežnoj stranici Trgovačkog suda u Osijeku.

IV. Protiv ove odluke nije dopušteno ulaganje pravnih lijekova.

Predsjednica suda:

Nada Roso